Jucătoarea română de tenis Irina Bara s-a calificat, marţi, în optimile de finală ale turneului ITF de la Madrid, dotat cu premii totale de 100.000 de dolari, după ce a trecut de australianca Destanee Aiava cu 6-3, 7-5.
Bara (29 ani, 198 WTA) a avut nevoie de o oră şi 39 de minute pentru a obţine victoria, la primul său duel cu Aiava (24 ani, 195 WTA).
Românca va juca în turul secund cu învingătoarea dintre Zhuoxuan Bai (China), a doua favorită, şi Victoria Jimenez Kasintseva (Andorra).
Pe tabloul principal se află şi Anca Todoni, care va avea un meci de debut dificil, contra favoritei numărul trei, argentinianca Julia Riera. Todoni a venit din calificări, după ce a trecut de Kaitlin Quevedo (Spania), 7-5, 1-6, 6-1, şi de Katerina Reingold (Rusia), cu 6-2, 7-6 (7/5).